ธปท.จัดระเบียบอี-วอลเล็ต
ธปท.เล็งจัดระเบียบอี-วอลเล็ตไอดีใหม่ภายในปีนี้ หวังเชื่อมระบบชำระเงินสมบูรณ์ขึ้น
5 พ.ค. 2560

ธปท.เล็งจัดระเบียบอี-วอลเล็ตไอดีใหม่ภายในปีนี้ หวังเชื่อมระบบชำระเงินสมบูรณ์ขึ้นน.ส.สิริธิดา พนมวัน ณ อยุธยา ผู้ช่วยผู้ว่าการ สายนโยบายระบบการชำระเงินและเทคโนโลยีทางการเงิน ธนาคารแห่งประเทศไทย (ธปท.) เปิดเผยว่า ธปท.น่าจะให้มีการจัดระบบลงทะเบียนการให้บริการกระเป๋าเงินอิเล็กทรอนิกส์หรือกระเป๋าเงินออนไลน์ (อี-วอลเล็ต ไอดี) ในระยะต่อไปด้านแหล่งข่าวจากธนาคารพาณิชย์ ระบุว่า หลังจากโครงการพัฒนาระบบการชำระเงินแห่งชาติ (เนชั่นแนล อี-เพย์เมนต์) ดำเนินการในระยะแรกไปแล้ว คือ เปิดให้ประชาชนรับเงินและโอนเงินผ่านไอดี โดยผูกเลขบัญชีธนาคาร เข้ากับไอดีที่เป็นเบอร์โทรศัพท์และเลขบัตรประชาชนไปแล้ว ภายในปีนี้ ธปท.กำลังเร่งผลักดันให้เพิ่มช่องทางผ่าน อี-วอลเล็ตไอดีเพิ่มอีก เพื่อลดข้อจำกัดของการโอนเงินและรับเงินในระบบปัจจุบัน ช่วยเพิ่มโอกาสทางธุรกิจให้แก่ภาคส่วนต่างๆ ได้มากขึ้น อย่างไรก็ตาม แม้ว่าเงินอิเล็กทรอนิกส์ (อี-มันนี่) หรืออี-วอลเล็ต ในไทยจะมีมานานแล้ว แต่สาเหตุที่จะต้องมีการมาจัดระบบกัน เนื่องจากปัจจุบันบริการอี-วอลเล็ตแต่ละค่ายไม่สามารถโอนจ่ายข้ามค่ายหรือเชื่อมต่อกันได้ ทำให้ไทยไม่สามารถยกระดับระบบการชำระเงินอิเล็กทรอนิกส์ได้นอกจากนี้ บริการเทคโนโลยีทางการเงินใหม่ๆ (ฟินเทค) จะต้องใช้ อี-วอลเล็ต หรืออยู่ในรูปอี-มันนี่ มากขึ้น เช่น ทรูมันนี่ บัตรอีซี่พาส เพย์พัล ฯลฯ เพียงแต่ขณะนี้แต่ละบริการมีช่องเชื่อมได้เฉพาะธนาคารที่เป็นพันธมิตรกันเท่านั้น ยังไม่สามารถเชื่อมระบบเดียวให้ครบทั้งหมด แต่หลังจากนี้ การมีเนชั่นแนล อี-เพย์เมนต์ ที่เปรียบเหมือนถนนซูเปอร์ไฮเวย์ เพื่อให้เชื่อมได้หมดทุกช่องทางแล้ว ก็จะสามารถเปิดให้มีการวางระเบียบที่เป็นมาตรฐานเดียวกันต่อไปได้ เพียงแต่การจัดการน่าจะเป็นการทยอยทำไปทีละส่วน"เข้าใจว่าที่ผ่านมาทำได้ช้า เพราะผู้กำกับดูแลอาจระมัดระวังการเชื่อมต่อ เนื่องจากห่วงระบบความปลอดภัย และห่วงการออกใบอนุญาต ทั้งที่ไม่ควรไปห่วงมาก ควรหันมาดูว่าจะเชื่อมกันอย่างไร เพราะเป็นการวางอนาคตเพื่อสร้างโอกาสทางธุรกิจ ยกระดับการพัฒนาประเทศ ฉะนั้น สิ่งที่จะเห็นจากนี้ไป คือ การจับเอาคนที่ได้ใบอนุญาตไปแล้วทั้งหมดสารพัดระบบ มาวางระบบใหม่ ว่าต่อไปถ้าจะออกต้องไปออกตัวเลขตามแนวกำหนด เริ่มจากให้อี-วอลเล็ตไอดี เพื่อให้ทุกคนที่ออกไปแล้วและออกใหม่มาไม่ซ้ำกัน และให้รู้ว่าเวลาจ่ายเข้าไอดีไหน มันคือของใคร ซึ่งเป็นเรื่องสำคัญเป็นการจัดระบบนิเวศ เพื่อให้ทุกช่องทางให้บริการอิเล็กทรอนิกส์มันเชื่อมกันได้จริงๆ ไม่ใช่ต่างคนต่างทำ" แหล่งข่าวระบุ